Mike Pence, vicepreședintele SUA - Fiți pregătiți să stați față în față cu persecuția
Channel: Prodocens Media
Date: 2020-09-07

Mike Pence, vicepreședintele SUA - Fiți pregătiți să stați față în față cu persecuția - Liberty University, Festivitatea de  absolvire - Mai 2019

"Vă spun, nu atât ca vicepreședinte, cât ca frate în Hristos că, dacă ceea ce ați văzut, ați auzit și ați învățat în locul acesta a pătruns până în inima voastră, mergeți și puneți-l în practică. Pentru că America are nevoie de oameni integri acum mai mult ca oricând. Căci trăim vremuri în care a ajuns să fie acceptabil și la modă să-i ridiculizezi și chiar să-i discriminezi pe cei credincioși. Dr Carson a vorbit despre asta acum câteva momente. 

Nu de mult, fosta administrație s-a îndreptat cu toată greutatea guvernamentală împotriva organizației Little Sisters pf the Poor doar fiindcă un grup de călugărițe a refuzat să recomande soluții care încălcau cele mai profunde convingeri pe care le aveau. Când, de curând, statul Georgia a discutat protecția legală a celor nenăscuți, un grup de liberali de la Hollywood au spus că vor boicota întregul stat. Când soția mea, Karen, a revenit la începutul anului pentru a preda arte la o școală primară creștină,  am fost atacați violent de mass media și de stânga seculară, iar un reporter de la un ziar foarte important a inventat conceptul de #exposechristianschools, invitând studenții să-și prezinte poveștile de groază trăite în școlile creștine. 
De-a lungul majorități istoriei Americii a fost destul de simplu să te numești creștin. Nimănui nu-i trecea prin minte că va fi ocolit sau ridiculizat pentru că apără învățăturile Bibliei. Lucrurile stau altfel acum. Unele dintre cele mai puternice voci aflate în slujba toleranței au foarte puțină toleranță pentru valorile creștine. 

Așa că fiți pregătiți ca în viața de toate zilele să vi se ceară nu doar să tolerați lucruri care vă încalcă convingerile, ci să le și susțineți. Vi se va cere să vă plecați în fața idolilor culturii vremii. Așa că trebuie să vă pregătiți la nivel mental pentru acțiune. Să arătați că-L putem iubi pe Dumnezeu și pe cel de lângă noi în același timp, prin cuvinte și fapte. Și să fiți gata să stați față în față cu împotrivirea.

https://youtu.be/08QvsRiBhvQ